ระเบียบกองทุนเพื่อความเสมอภาคทางการศึกษาว่าด้วยหลักเกณฑ์เงื่อนไข และลำดับความสำคัญในการจัดสรรเงินกองทุน พ.ศ. ๒๕๖๑ โดยที่เป็นการสมควรกำหนดหลักเกณฑ์เงื่อนไข และลำดับความสำคัญในการจัดสรรเงินกองทุนเพื่อใช้ตามวัตถุประสงค์ที่กำหนดไว้ในมาตรา๕อาศัยอำนาจตามความในมาตรา๒๓ (๗) แห่งพระราชบัญญัติกองทุนเพื่อความเสมอภาคทางการศึกษาพ.ศ. ๒๕๖๑ ประกอบกับมติคณะกรรมการบริหารกองทุนเพื่อความเสมอภาคทางการศึกษาในการประชุมครั้งที่ ๖/๒๕๖๑ เมื่อวันที่ ๒๔ กันยายน ๒๕๖๑ คณะกรรมการบริหารกองทุนเพื่อความเสมอภาคทางการศึกษาจึงออกระเบียบไว้ดังต่อไปนี้ข้อ๑ ระเบียบนี้เรียกว่าระเบียบกองทุนเพื่อความเสมอภาคทางการศึกษาว่าด้วยหลักเกณฑ์ เงื่อนไข และลำดับความสำคัญในการจัดสรรเงินกองทุนพ.ศ. ๒๕๖๑ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้โครงการหมายความว่า กลุ่มของงานหรือกิจกรรมซึ่งมีความเกี่ยวข้องสัมพันธ์กันเพื่อวัตถุประสงค์ของโครงการและส่งผลสัมฤทธิ์ให้เกิดต่อประชาชนในการสร้างความเสมอภาคทางการศึกษาตามวัตถุประสงค์ของกองทุนโดยอาจมีโครงการย่อยด้วยหรือไม่ก็ได้ภาคีร่วมดำเนินงานหมายความว่า หน่วยงานที่เกี่ยวข้องไม่ว่าจะเป็นภาครัฐ ภาคเอกชน หรือภาคประชาสังคมรวมถึงคณะบุคคลและบุคคลธรรมดา ที่ร่วมดำเนินงานกับกองทุนตามโครงการโดยมีสัญญาระหว่างกันข้อ๔ เพื่อให้การจัดสรรเงินกองทุนเป็นไปตามวัตถุประสงค์ในการจัดตั้งกองทุนมีประสิทธิภาพ มีคุณภาพ และทั่วถึง ให้กองทุนดำเนินการภายใต้แนวคิดหลักและลำดับความสำคัญดังนี้(๑)แนวคิดหลักของกองทุนก.การเพิ่มประสิทธิผลและคุณภาพของผลสัมฤทธิ์ในการสร้างความเสมอภาคทางการศึกษาและวัตถุประสงค์ที่กำหนดไว้ในมาตรา๕ข.การมีส่วนร่วมของทุกภาคส่วนในการดำเนินงานเพื่อสร้างความเสมอภาคทางการศึกษาค.การช่วยเหลือทั้งรูปแบบการสนับสนุนค่าใช้จ่ายผ่านหน่วยงาน ไม่ว่าจะเป็นภาครัฐ ภาคเอกชนหรือภาคประชาสังคม และรูปแบบการสนับสนุนค่าใช้จ่ายต่อผู้รับประโยชน์โดยตรงง.การให้ความสำคัญกับการพัฒนาองค์ความรู้ ระบบสารสนเทศ และนวัตกรรมเพื่อเป็นฐานในการสร้างความเสมอภาคทางการศึกษาอย่างยั่งยืนและการดำเนินการเพื่อให้บรรลุวัตถุประสงค์ที่กำหนดไว้ในมาตรา ๕จ.การติดตามผลการดำเนินงานอย่างต่อเนื่อง และสนับสนุนระบบธรรมาภิบาลของกองทุนโดยมุ่งเน้นความโปร่งใสและสามารถตรวจสอบได้(๒) ลำดับความสำคัญในการจัดสรรเงินกองทุนก.พิจารณาจัดสรรให้แก่กลุ่มเป้าหมายที่ขาดแคลนทุนทรัพย์หรือด้อยโอกาสก่อนข.พิจารณาจัดสรรให้แก่กลุ่มเป้าหมายที่ขาดแคลนทุนทรัพย์หรือด้อยโอกาสในระดับรุนแรงกว่าก่อนค.พิจารณาจัดสรรให้แก่กลุ่มเป้าหมายที่มีปัญหาซ้ำซ้อนก่อนง.พิจารณาจัดสรรให้แก่กลุ่มเป้าหมายที่ยังไม่ได้รับความช่วยเหลือจากหน่วยงานใดก่อนจ.พิจารณาจัดสรรให้แก่ครูที่ดูแลกลุ่มเป้าหมายที่ขาดแคลนทุนทรัพย์หรือด้อยโอกาสก่อนทั้งนี้ให้คณะกรรมการกำหนดการพิจารณาจัดลำดับความสำคัญไว้ในแผนการดำเนินงานประจำปีของกองทุนข้อ๕ ในการจัดสรรเงินกองทุน ให้ดำเนินการในรูปแบบโครงการภายใต้แผนการดำเนินงานที่คณะกรรมการอนุมัติแล้วโดยโครงการต้องมีลักษณะและผ่านการพิจารณาตามขั้นตอนที่กำหนดในระเบียบนี้โครงการจะต้องมีรายละเอียดเพียงพอแก่การพิจารณาของกองทุนตามแบบที่สำนักงานกำหนด โดยอย่างน้อยต้องระบุวัตถุประสงค์ เป้าหมาย ผลที่คาดว่าจะได้รับและแผนการดำเนินงานรวมถึงแนวทางการนำไปใช้และความเชื่อมโยงกับแผนงานของกองทุนข้อ๖ โครงการที่เข้าข่ายได้รับการพิจารณาจัดสรรเงินจากกองทุนต้องมีลักษณะดังต่อไปนี้(๑) เป็นไปตามวัตถุประสงค์และพันธกิจของกองทุนมีผลต่อการสร้างความเสมอภาคทางการศึกษา หรือการดำเนินงานของกองทุนตลอดจนสอดคล้องกับนโยบาย ยุทธศาสตร์ และแผนการดำเนินงานของกองทุน(๒) มีหลักการ กิจกรรม และกระบวนการดำเนินงานที่ชัดเจนมีความเป็นไปได้ในทางปฏิบัติ มีแผนการใช้จ่ายงบประมาณอย่างประหยัดสมเหตุสมผลรวมทั้งสามารถติดตาม ตรวจสอบและประเมินผลได้(๓) เป็นโครงการที่ควรมีลักษณะเพิ่มเติม ได้แก่ก.เป็นโครงการที่พัฒนาขึ้นมาจากฐานความรู้และข้อมูลเชิงประจักษ์ข.มีมาตรการประเมิน ทบทวน และพัฒนาเพื่อปรับปรุงประสิทธิภาพของโครงการอย่างต่อเนื่องค.มีศักยภาพที่จะดำเนินการขยายผลได้อย่างมีประสิทธิภาพง.มีกิจกรรมอันเป็นการริเริ่มปฏิบัติการหรือกระบวนการใหม่ ๆจ.ได้รับการสนับสนุนจากท้องถิ่นหรือหน่วยงานที่เกี่ยวข้องอื่น ๆฉ.สามารถสร้างการมีส่วนร่วมจากหน่วยงานหรือบุคคลที่เกี่ยวข้องได้ช.ไม่มีลักษณะเป็นธุรกิจหรือการลงทุนเพื่อผลกำไรซ.ไม่มีจุดมุ่งหมายหรือเกี่ยวพันกับผลประโยชน์ทางการเมืองฌ.ไม่มีวัตถุประสงค์หลักในการมุ่งจัดหาครุภัณฑ์ ที่ดินหรือสิ่งก่อสร้างโครงการใดที่มีลักษณะเป็นการให้ความช่วยเหลือกลุ่มเป้าหมายต้องมีการตรวจสอบข้อมูลตามระเบียบว่าด้วยหลักเกณฑ์ในการตรวจสอบข้อมูลและการช่วยเหลือเด็กปฐมวัยเด็กและเยาวชนซึ่งขาดแคลนทุนทรัพย์หรือด้อยโอกาส ผู้ขาดแคลนทุนทรัพย์ ผู้ด้อยโอกาสครอบครัวที่ขาดแคลนทุนทรัพย์ และครู ก่อนให้ความช่วยเหลือข้อ๗ หน่วยงานที่จะเป็นภาคีร่วมดำเนินงานต้องมีคุณสมบัติดังต่อไปนี้(๑) มีอำนาจหน้าที่หรือวัตถุประสงค์ที่สอดคล้องกับวัตถุประสงค์และกิจการของกองทุน(๒) มีผู้บริหาร คณะกรรมการ บุคลากร หรืออาสาสมัคร ในการปฏิบัติงานประจำหรือมีที่ปรึกษาที่มีความรู้ความเข้าใจเกี่ยวกับการสร้างความเสมอภาคทางการศึกษาและวัตถุประสงค์ที่กำหนดไว้ในมาตรา๕(๓) มีผลการดำเนินงานในการสร้างความเสมอภาคทางการศึกษา หรือมีแผนงานที่จะเป็นประโยชน์ต่อการสร้างความเสมอภาคทางการศึกษาอย่างชัดเจน(๔) มีระบบการบริหารงานและระบบการเงินการบัญชีที่มีประสิทธิภาพให้ใช้คุณสมบัติตามวรรคหนึ่งกับคณะบุคคลและบุคคลธรรมดาที่จะเป็นภาคีร่วมดำเนินงานโดยอนุโลมกรณีหน่วยงานภาคเอกชนหรือหน่วยงานภาคประชาสังคม คณะบุคคลและบุคคลธรรมดา ต้องได้รับการขึ้นทะเบียนเป็นภาคีร่วมดำเนินงานของกองทุนตามหลักเกณฑ์ วิธีการ และเงื่อนไขที่ผู้จัดการกำหนดข้อ๘ หลักเกณฑ์ในการพิจารณาโครงการ ให้สำนักงานพิจารณาดำเนินการตามลำดับขั้นตอนดังนี้(๑) ขั้นกลั่นกรอง(๒) ขั้นพิจารณาอนุมัติในกรณีที่เห็นสมควรคณะกรรมการอาจมีมติยกเว้นมิให้โครงการใดต้องผ่านขั้นตอนการกลั่นกรองก็ได้ข้อ๙ การกลั่นกรองตามข้อ ๘ (๑) ให้กระทำโดยผู้ทรงคุณวุฒิที่เหมาะสมตามหลักเกณฑ์ที่ผู้จัดการกำหนดโดยความเห็นชอบของคณะกรรมการซึ่งอย่างน้อยต้องเป็นผู้ที่ไม่เกี่ยวข้องหรือมีส่วนได้เสียโดยตรงกับผู้เสนอโครงการและให้สำนักงานจัดทำสรุปผลการกลั่นกรองรายงานคณะกรรมการอย่างน้อยปีละครั้งจำนวนผู้ทรงคุณวุฒิในการกลั่นกรองให้เป็นไปตามวงเงินงบประมาณของโครงการดังนี้งบประมาณที่เสนอจำนวนผู้ทรงคุณวุฒิไม่เกิน ๕๐๐,๐๐๐ บาทอย่างน้อย ๑ คน๕๐๐,๐๐๑ - ๑,๐๐๐,๐๐๐ บาทอย่างน้อย ๓ คน๑,๐๐๐,๐๐๑ - ๕,๐๐๐,๐๐๐ บาทอย่างน้อย ๕ คน๕,๐๐๐,๐๐๑ - ๑๐,๐๐๐,๐๐๐ บาทอย่างน้อย ๕ คน และต้องมีการประชุมพิจารณา๑๐,๐๐๐,๐๐๑ - ๒๐,๐๐๐,๐๐๐ บาทอย่างน้อย ๗ คน และต้องมีการประชุมพิจารณาเกินกว่า ๒๐,๐๐๐,๐๐๐ บาทอย่างน้อย ๗ คน โดยมีกรรมการบริหารกองทุนรวมอยู่ด้วยอย่างน้อย ๓ คน และต้องมีการประชุมพิจารณาข้อ๑๐ การพิจารณาอนุมัติโครงการให้เป็นตามวงเงินงบประมาณของโครงการดังนี้(๑)งบประมาณไม่เกิน ๒๐ ล้านบาทให้ผู้จัดการพิจารณาอนุมัติแล้วรายงานให้คณะกรรมการทราบ(๒)งบประมาณเกินกว่า ๒๐ ล้านบาท ให้คณะกรรมการพิจารณาอนุมัติข้อ๑๑ เมื่อโครงการได้รับอนุมัติตามข้อ๑๐ แล้ว ให้ผู้จัดการจัดทำสัญญากับภาคีร่วมดำเนินงาน ตามแบบสัญญาที่สำนักงานกำหนดโดยอย่างน้อยต้องประกอบด้วยเงื่อนไขและแนวทางในการดำเนินงาน รายละเอียดของกิจกรรมกลุ่มเป้าหมายที่จะได้รับประโยชน์ กำหนดเวลาส่งมอบงานและการเบิกจ่ายเงินงวดที่เหมาะสมหากเป็นโครงการที่สำนักงานดำเนินงานเองให้ผู้จัดการกำกับดูแลการดำเนินโครงการให้แล้วเสร็จอย่างมีประสิทธิภาพต่อไปข้อ๑๒ ให้สำนักงานจัดให้มีการรายงานการกำกับติดตาม และการประเมินผลโครงการที่ได้รับอนุมัติการจัดสรรเงินจากกองทุนตามรายละเอียดที่กำหนดในสัญญากับภาคีร่วมดำเนินงานรวมทั้งหลักเกณฑ์ เงื่อนไขและรูปแบบที่ผู้จัดการกำหนด โดยอย่างน้อยต้องจัดให้มีการตรวจสอบจากการสุ่มตัวอย่างสำหรับโครงการทุกประเภทและขนาดและโครงการที่ได้รับการอนุมัติงบประมาณเกินกว่า ๒๐ ล้านบาทให้รายงานความก้าวหน้าต่อคณะกรรมการอย่างน้อยทุก ๖ เดือนหรือตามระยะเวลาที่คณะกรรมการกำหนดสำหรับโครงการที่ได้รับการอนุมัติงบประมาณไม่เกิน ๒๐ ล้านบาทให้รายงานความก้าวหน้าและผลการดำเนินงานอย่างน้อยปีละครั้งให้ผู้จัดการมอบหมายพนักงานหรือลูกจ้างเพื่อให้คำแนะนำภาคีร่วมดำเนินงานในการปฏิบัติตามสัญญาการจัดทำรายงานการดำเนินงาน การประเมินผล และการทำบัญชีรับจ่าย ให้ถูกต้องตามที่สำนักงานกำหนดในกรณีที่พบว่าภาคีร่วมดำเนินงานปฏิบัติไม่ถูกต้องตามสัญญาหรือดำเนินการใด ๆ ที่ไม่สอดคล้องกับระเบียบ หลักเกณฑ์หรือแนวทางปฏิบัติ ที่สำนักงานกำหนดไว้ ให้แจ้งภาคีร่วมดำเนินงานแก้ไขปรับปรุงภายในระยะเวลาอันสมควรข้อ๑๓ ระเบียบนี้มิให้ใช้บังคับกับโครงการเกี่ยวกับการบริหารจัดการกองทุนและสำนักงานและการพัฒนาองค์กรข้อ๑๔ ให้ผู้จัดการมีอำนาจกำหนดวิธีปฏิบัติต่างๆ เพิ่มเติมเพื่อให้การปฏิบัติงานเป็นไปตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้ให้ผู้จัดการเสนอให้คณะกรรมการพิจารณาเพื่อวินิจฉัยชี้ขาดประกาศ ณวันที่ ๒๘ กันยายน พ.ศ. ๒๕๖๑ประสาร ไตรรัตน์วรกุลประธานกรรมการบริหารกองทุนเพื่อความเสมอภาคทางการศึกษาพรวิภา/จัดทำ๒๗กุมภาพันธ์ ๒๕๖๒[๑]ราชกิจจานุเบกษา เล่ม ๑๓๕/ตอนพิเศษ ๒๔๘ ง/หน้า ๑๒/๕ตุลาคม ๒๕๖๑